Source: http://www.obecpravotice.sk/index.php?p=news
Timestamp: 2020-07-04 01:49:58+00:00
Document Index: 3095264

Matched Legal Cases: ['§ 5', '§ 6', '§ 6', '§ 63', '§ 9', '§ 10', '§ 12', '§ 63', '§ 65']

Ostratice - Pravotice 0:0
Pravotice - Dolné Naštice 4:1
Biskupice - Pravotice 1:3
Pravotice - Brodzany 0:2
Klátová Nová Ves - Pravotice 1:1
HBK Pravotice (1.miesto v Konovica cup) - Blades 6:5
Oznámenie o vypracovaní strategického dokumentu "Plán rozvoja verejných vodovodov a verejných kanalizácií pre územie TN"
Obstarávateľ, Ministerstvo vnútra Slovenskej republiky, Okresný úrad Trenčín, odbor starostlivosti o životné prostredie, Hviezdoslavova 3, 911 01 Trenčín, predložil Okresnému úradu Trenčín, odboru starostlivosti o životné prostredie – oddeleniu ochrany prírody a vybraných zložiek životného prostredia podľa § 5 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) oznámenie o strategickom dokumente (ďalej len „oznámenie“) „Plán rozvoja verejných vodovodov a verejných kanalizácií pre územie Trenčianskeho kraja na roky 2021 – 2027“, ktoré Vám podľa § 6 ods. 2 písm. c) zákona ako dotknutej obci zasielame.
Verejnosť môže doručiť svoje písomné stanovisko k oznámeniu v súlade s § 6 ods. 6 zákona do 15 dní odo dňa, keď bolo oznámenie zverejnené, na adresu: Okresný úrad Trenčín, odbor starostlivosti o životné prostredie, Hviezdoslavova 3, 911 01 Trenčín.
Oznámenie je zároveň zverejnené na:
https://www.enviroportal.sk/sk/eia/detail/plan-rozvoja-verejnych-vodovodov-verejnych-kanalizacii-pre-uzemie-tren
Podľa § 63 zákona je možné v prípade potreby uskutočniť konzultácie v pracovných dňoch počas celého procesu posudzovania vplyvov strategického dokumentu. Termín konzultácií odporúčame dohodnúť vopred u kontaktnej osoby: Ing. Tomáš Šinkovič, telefón: 032 7411 683, tomas.sinkovic@minv.sk, Okresný úrad Trenčín, odbor starostlivosti o životné prostredie, Hviezdoslavova 3, 911 01 Trenčín.
7. ročník hokejbalového turnaja KONOVICA CUP 2020
Obec Pravotice a HBK Pravotice
Vás pozývajú na 7. ročník hokejbalového turnaja,
ktorí sa uskutoční v sobotu 11. júla 2020 na ihrisku v Pravoticiach.
Turnaja sa zúčastnia tímy, čakajú na Vás skvelé športové výkony,
veľa zábavy, taktiež kotlíkový guľáš, čapované pivo a iné občerstvenie.
Srdečne Vás pozývame podporiť náš tím a stráviť peknú sobotu s priateľmi.
Plán udržateľnej mobility Trenčianskeho samosprávneho kraja - zaslanie správy o hodnotení strategického dokumentu
Obstarávateľ, Trenčiansky samosprávny kraj, K dolnej stanici 7282/20A, 911 01 Trenčín, predložil dňa 07. 05. 2020 Okresnému úradu Trenčín, odboru starostlivosti o životné prostredie, oddeleniu ochrany prírody a vybraných zložiek životného prostredia kraja, ako príslušnému orgánu, v zmysle § 9 zákona NR SR č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) správu o hodnotení strategického dokumentu „Plán udržateľnej mobility Trenčianskeho samosprávneho kraja“ spolu s návrhom strategického dokumentu, ktoré Vám podľa § 10 ods. 3 zákona ako schvaľujúcemu orgánu zasielame. Ako dotknutá obec informujeme verejnosť spôsobom v mieste obvyklým spolu s informáciou, kde a kedy možno do uvedených dokumentov nahliadnuť, robiť z nich výpisy, odpisy alebo na vlastné náklady zhotoviť kópie. Správa o hodnotení a návrh strategického dokumentu musia byť verejnosti prístupné najmenej 21 dní. Správa o hodnotení a návrh sú zároveň zverejnené na: https://www.enviroportal.sk/sk/eia/detail/plan-udrzatelnej-mobility-trencianskeho-samospravneho-kraja Verejnosť môže doručiť svoje písomné stanovisko k správe o hodnotení a návrhu strategického dokumentu v súlade s § 12 ods. 2 zákona do 21 dní odo dňa zverejnenia informácie o správe o hodnotení strategického dokumentu na adresu: Okresný úrad Trenčín, odbor starostlivosti o životné prostredie, Hviezdoslavova 3, 911 01 Trenčín. Podľa § 63 zákona je možné v prípade potreby vykonať konzultácie počas celého procesu posudzovania vplyvov strategického dokumentu. Podľa § 65g ods. 1 zákona sa počas mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 konzultácie vykonajú písomne v listinnej podobe alebo v elektronickej podobe. Zmeny boli ustanovené zákonom č. 74/2020 Z. z. ktorým sa menia a dopĺňajú niektoré zákony v pôsobnosti Ministerstva životného prostredia Slovenskej republiky v súvislosti s ochorením COVID-19 zo dňa 09.04.2020. Kontaktná osoba: Ing. Tomáš Šinkovič, telefón: 032 7411 683, tomas.sinkovic@minv.sk, Okresný úrad Trenčín, odbor starostlivosti o životné prostredie, Hviezdoslavova 3, 911 01 Trenčín.
Bezplatný mobilný rozhlas ROZaNA
Vyskúšajte si zadarmo miestny rozhlas vo svojom mobilnom telefóne. Obec Pravotice v spolupráci so spoločnosťou MK hlas, s.r.o. pripravila pre Vás skúšobnú prevádzku inovatívneho systému ROZaNA. Aplikáciu si môžete nainštalovať do svojich mobilných zriadení a následne budete informovaný o všetkom, čo obec Pravotice pre Vás vyhlásila, pripravila a pod. Na základe Vášho záujmu obec Pravotice bude uvedený systém prevádzkovať aj v budúcnosti. Čo je ROZaNA Mobilný rozhlas ROZaNA od spoločnosti MK hlas s.r.o. Vám zabezpečí dôležité informácie kedykoľvek a kdekoľvek - varovné správy, živelné pohromy, stúpajúce hladiny riek, obmedzenia v obci, výpadok elektriny, odstávka vody, obmedzenia v doprave, vypočujte si hlásenia miestneho rozhlasu, ktoré ste možno nepočuli, pozvánky na kultúrne podujatia a mnoho ďalších. Dianie v obci máte vždy so sebou. Výhody mobilného rozhlasu ROZaNA: Notifikácia správ (Push) – rýchle odosielanie hlásení a oznamov pre všetky android a Apple zariadenia formou notifikácie; všetky potrebné informácie máte vždy na jednom mieste. Možnosť dostávať informácie prostredníctvom bežných SMS-správ. Pre zobrazenie verejného obsahu ROZaNY nie je nutná registrácia, pre rozšírené zobrazenie je nutné sa zaregistrovať a tak dostávať adresné oznamy a hlásenia, ktoré sú určené len pre Vás.
Odberné miesto COVID 19 v meste Bánovce nad Bebravou
Zastavme násilie aj v čase izolácie...
Je dôležitejšie ako inokedy, aby sme boli vnímaví voči akémukoľvek volaniu o pomoc a to z dôvodu, že v čase izolácie ma tendenciu násilie páchané na deťoch, ale aj domáce násilie narastať a ostáva zavreté za dverami bytov či domov.
Iba spoločná solidarita, všímavosť okolia a súdržnosť môže pomôcť prekonať stres, frustráciu a ohrozenie detí a žien, ktoré sú opakovane vystavované násiliu v akejkoľvek forme.
Oznam ZVS - porucha vody
Západoslovenská vodárenská spoločnosť oznamuje občanom, že z dôvodu poruchy na hlavnej vetve vodovodu, nebude dňa 23.4.2020 od 9:30 hod. až do opravy poruchy najmä vo vyššie položených častiach obce zabezpečená dodávka vody z vodovodu.
Obec Pravotice sa rozhodla seniorom a občanom, ktorí nemôžu opustiť svoj dom alebo majú zlý zdravotný stav, obstarávať nákupy potravín, drogérie a základných tovarov nevyhnutných pre chod domácnosti. V prípade, že máte záujem túto službu využiť, kontaktujte obecný úrad na tel. čísle 038/76 87 318 alebo pošlite email na adresu ocu@obecpravotice.sk. Tovar bude na základe zoznamu a poskytnutých finančných prostriedkov nakúpený a doručený priamo na adresu občana. Veríme, že toto opatrenie zvýši bezpečnosť a zníži riziko nákazy seniorov v čase pandémie koronavírusu.
V súvislosti s hrozbou šírenia nového koronavírusu COVID – 19 Vás Ministerstvo vnútra SR Odbor prevencie kriminality kancelárie ministra vnútra upozorňuje, že na území Slovenska boli zaznamenané nové prípady podvodov na senioroch. Neznáme osoby kontaktujú telefonicky, ale aj osobne seniorov s požiadavkou zmerania teploty, ponuky pochybných farmakologických prípravkov a podobne, čím chcú zneužiť súčasnú situáciu vo svoj prospech. V prípade, ak by boli svedkami obdobného konania, je potrebné ich informovať, aby kontaktovali políciu č. 158.
Úprava úradných hodín od 16.03.2020
Obecný úrad Pravotice oznamuje občanom, že počas mimoriadnej situácie vyhlásenej vládou SR na celom území Slovenskej republiky z dôvodu zamedzenia šírenia koronavírusu, budú od pondelka 16.03.2020 úradné hodiny pre verejnosť v pondelok až v piatok od 08:00 do 12:00 hodiny. V ostatnom čase bude budova obecného úradu uzatvorená. Súčasne Obecný úrad Pravotice vyzýva občanov, aby uprednostnili pred osobným podaním podanie poštou alebo elektronicky a aby na podávanie informácií využili telefonický kontakt a budovu obecného úradu navštevovali len v nevyhnutných prípadoch a zvážili, či ich prípadné podanie neznesie odklad. Uvedené opatrenia budú trvať po dobu minimálne 14 dní. V Pravoticiach, 16.03.2020
Strana [1, 2, 3, 4, 5, 6, 7, 8, 9, 10, 11, 12, 13, 14, 15, ]